Ministrul Investiţiilor şi Proiectelor Europene, Adrian Câciu, a vorbit, sâmbătă, despre trei pași pe care trebuie să îi facă economia României în acest an pentru a păstra traiectoria bună: "Nu discutăm de recensiune. Putem discuta despre o situație complicată"
Întrebat, la Antena 3 CNN, despre cele trei măsuri care mențin economia României pe traiectoria bună în 2024, Câciu a menționat în primul rând investițiile publice și private.
"Sunt prinse investiții publice de de 120 de miliarde în acest an, 7,2% din PIB", a spus ministrul.
Potrivit acestuia, totalul ar trebui să ajungă în acest an este undeva la 10% din PIB, din investiții publice și private.
La un PIB estimat de Câciu la 370 de miliarde, investițiile ar trebui să fie undeva la 40 de miliarde.
Al doilea pas se referă la absorbția fondurilor europene, unde ministrul a menționat, printre altele, 7 miliarde în joc pentru IMM-uri, iar pe partea de PNRR 4,5 miliarde de euro care sunt deja contractate.
"Anul acesta avem 10 miliarde de euro care se trag din fonduri europene, iar din calculele mele s-ar putea să depășim această sumă", a spus ministrul.
Pasul 3 este legat de puterea de cumpărare, Câciu declarând că 2024 este al doilea an cu putere de cumpărare crescută.
"Nu sunt semnale de recesiune și nu sunt semnale de încetinere", afirmă Câciu.
"Nu ai cum să discuți despre recensiune, poți să discuți despre o situație complicată", a adăugat acesta.